Diari Oficial de la Generalitat Valenciana


Sumari del DOGV 2795, del 19-07-1996 (1996/838842)

RESOLUCIÓ de 22 de maig de 1996, del conseller d'Obres Públiques, Urbanisme i Transports, per la qual s'aprova definitivament la modificació número 19 del Pla General de Llíria, sobre la reordenació urbanística de la unitat d'actuació número 9.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2795

Data del DOGV
:   19-07-1996

Secció del DOGV
:   ALTRES DISPOSICIONS

Número del document
:   1996/838842


Data del document
:   22-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 22 de maig de 1996, del conseller d'Obres Públiques, Urbanisme i Transports, per la qual s'aprova definitivament la modificació número 19 del Pla General de Llíria, sobre la reordenació urbanística de la unitat d'actuació número 9.   
Vist l'expedient tramés per l'Ajuntament de Llíria relatiu al projecte de modificació número 19 del Pla General, sobre la reordenació urbanística de la unitat d'actuació número 9, i de conformitat amb els següents  
Antecedents de fet  
Primer  
El projecte el va aprovar inicialment el Ple de l'Ajuntament de Llíria, en la sessió del dia 19 d'octubre de 1995 i, després del període pertinent d'informació pública en què no es van presentar al·legacions, el va aprovar provisionalment en data 11 de gener de 1996.  
Segon  
El projecte consta d'una memòria informativa i justificativa, annexos a la memòria (conveni urbanístic i projecte d'intervenció arqueològica), plànols d'informació i plànols d'ordenació. Igualment, hi ha en l'expedient informes favorables emesos pel Servei de Patrimoni Arqueològic, Etnològic i Històric i pel Servei de Patrimoni Arquitectònic i Mediambiental, -ambdós de la Conselleria de Cultura-, emesos, respectivament, en dates 24 de novembre de 1995 i 4 de gener de 1996.  
Tercer  
La Comissió Territorial d'Urbanisme de València, reunida en la sessió de 24 d'abril de 1992, va emetre un informe favorable a l'expedient de referència.  
Quart  
Aquesta Conselleria, en data 8 de maig de 1996, d'acord amb el dictamen del Servei de Coordinació Territorial i a proposta de la Direcció General d'Urbanisme, va emetre un informe favorable sobre l'aprovació definitiva d'aquesta modificació del Pla General d'Ordenació Urbana de Llíria.  
Fonaments de dret  
Primer  
Respecte del procediment, en aquest cas, s'han observat les prescripcions legalment establides per a les modificacions de pla general d'aquesta índole, que estan constituïdes pels articles 38 i 39 per remissió del 55 de la Llei 6/1994, Reguladora de l'Activitat Urbanística. Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té per finalitat la reordenació urbanística de la unitat d'actuació número 9, delimitada en el Pla General de Llíria, amb la finalitat de fer compatibles les restes arqueològiques trobades en aquest àmbit i l'ordenació urbanística de la unitat d'actuació. L'oportunitat de la modificació està determinada com a conseqüència de les estipulacions del conveni urbanístic subscrit entre els propietaris de terrenys de la unitat i l'Ajuntament de Llíria en data 7 de juliol de 1994, la finalitat fonamental del qual és fer compatibles les excavacions arqueològiques en la zona amb el desenvolupament urbanístic de la unitat d'actuació. En virtut d'aquest conveni s'han realitzat excavacions que han donat com a resultat importants troballes arqueològiques. Ara bé, aquesta qüestió desvirtua totalment l'ordenació prevista en el pla general vigent, per la qual cosa se'n planteja la reordenació.  
Els aspectes essencials de la reordenació proposada són els següents:  
1. Subdivisió de la unitat d'actuació en dues unitats, denominades 9.1 i 9.2.  
2. Concentració de l'edificabilitat total de la unitat 9 en la unitat 9.1.   
3. Qualificació de zona verda pública de la zona de restes arqueològiques (termes romanes).  
4. Qualificació de zona arqueològica dotacional de titularitat privada de les restes arqueològiques trobades a la parcel·la de la unitat 9.2.  
Els paràmetres fonamentals de la modificació es resumeixen en el quadre següent:  
 Pla General Modificació Diferència  
Solars 7.934 m2s 5.172 m2s - 2.762 m2s  
Zones verdes 4.114 m2s 6.031 m2s + 1.917 m2s  
Viari 5.048 m2s 5.902 m2s + 854 m2s  
Superfície total 17.105 m2s 17.105 m2s  
Edificabilitat total 18.778 m2t 18.501 m2t -277 m2t  
Tant les característiques estètiques de les edificacions, com el tractament del viari, espais lliures públics de vianants i la zona de vora amb l'àrea d'intervenció arqueològica, s'ajustaran a les directrius que establisca la Conselleria de Cultura.  
S'afegeix l'article 99.bis.c) a les normes urbanístiques, que regula específicament la unitat d'actuació 9.1 D'altra banda, les zones verdes arqueològiques de les unitats 9.1 i 9.2 s'inclouen com a jaciments arqueològics protegits i catalogats pel Pla General.  
Amb caràcter de recomanació, cal assenyalar que es considera reduïda l'amplària de vuit metres que es deixa entre els blocs d'edificació de sis i set plantes d'alçada.  
A propòsit del contingut de la modificació de zones verdes inclosa en el projecte, cal indicar, des d'un punt de vista quantitatiu, que globalment s'incrementa la superfície de zones verdes en la modificació proposada, respecte de la prevista en el Pla General. D'altra banda, i des del punt de vista qualitatiu, es produeix una millora en el tractament de les zones verdes, ja que té un major interés la relació que s'estableix entre zones verdes i restes arqueològiques.   
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no hi ha objeccions ni impediments urbanístics legals que entrebanquen l'aprovació definitiva d'aquesta modificació del Pla General d'Ordenació Urbana de Llíria, de 25 de novembre de 1985.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que disposa l'article 6.d del Reglament dels òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià, en relació amb el que estableix l'article 55.4 i la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de València, resolc  
Aprovar definitivament la modificació número 19 del Pla General de Llíria, sobre la reordenació urbanística de la unitat d'actuació número 9.  
Aquesta resolució entrarà en vigor el mateix dia de la seua publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta. Per a la interposició del recurs esmentat, serà requisit imprescindible que prèviament el recurrent en comunique a aquest òrgan la interposició. Tot això, de conformitat amb el que estableixen els articles 57.2.f) i 58 de la Llei reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga interposar qualsevol altre recurs que estime oportú.  
València, 22 de maig de 1996.- El conseller d'Obres Públiques, Urbanisme i Transports: Luis Fernando Cartagena Travesedo.